| Medaljeoversikt |
| --- |
| Turn:  |
| Konkurrerte for USAs flagg USA |
| Turn VM i turn |
| Gull | Montreal 2017 |  Indiv. mangekamp  |
| Sølv | Montreal 2017 |  Bom  |

**Morgan Elizabeth Hurd** (født 18. juli 2001 i Wuzhou) er en kinesiskfødt turner fra USA. Hun ble verdensmester i mangekamp i 2017. 

Hun ble adoptert til USA som barn, av Sherri Hurd, og begynte med turn da hun var tre år gammel.

Hurd er en av få turnere som turner med briller.

Idrettskarriere junior
----------------------

### 2014

Hurd deltok i Nastia Liukin Cup i 2014, der hun kom på 14.-plass i nivå 10 (*level 10*). I American Classic kom hun på åttendeplass, og i U.S. Classic kom hun på 18.-plass. 

Hun kom på 29.-plass sammenlagt i USA-mesterskapet i turn 2014, i juniorklassen.

### 2015

I U.S. Classic 2015 kom hun på niendeplass i mangekampen, og hun fikk sølv i skranke. Hun kom på åttendeplass i USA-mesterskapet i turn 2015, der hun kom på sjuendeplass i frittstående og delt fjerdeplass i skranke.

### 2016

I 2016 vant hun mangekampen i American Classic. Hun kom på femteplass i mangekampen i U.S. Secret Classic, der hun vant frittstående og kom på andreplass i skranke. 

I USA-mesterskapet i turn 2016 kom hun på femteplass i mangekampen for junior, med 55,400 poeng i kvalifiseringen og 54,350 poeng i finalen. Hun fikk der bronse i skranke, og hun kom på sjuendeplass i hopp.

Idrettskarriere senior
----------------------

### 2017

Hurd ble senior i 2017, og debuterte internasjonalt i Stuttgart World Cup, der hun kom på tredjeplass i mangekampen. I april deltok hun på USAs lag som vant City of Jesolo Trophy, og i U.S. Classic kom hun på andreplass i frittstående og sjetteplass på bom.

I USA-mesterskapet i turn 2017 kom hun på sjetteplass i mangekampen, etter at hun fikk 54,100 i kvalifiseringen og 55,650 i finalen. I apparatfinalene kom hun på åttendeplass i skranke, femteplass på bom og tiendeplass i frittstående. Fordi hun kom blant de seks beste i mangekampen ble hun tatt ut til USAs landslag i turn, og i september ble hun tatt ut til å delta i VM i turn 2017, sammen med Ragan Smith, Jade Carey og Ashton Locklear.

I VM i Montreal kvalifiserte hun seg til apparatfinalen i bom, med nest beste karakter (13,500) i kvalifiseringen. Hun kvalifiserte seg også til mangekampfinalen, etter at hun fikk 54,832 poeng i kvalifiseringen. I mangekampfinalen fikk hun 55,232 poeng, og vant denne 0,1 poeng foran Ellie Black fra Canada og 0,4 poeng foran Elena Eremina fra Russland. To dager senere fikk hun sølv i apparatfinalen i bom, med 13,400 i finalen, bak Pauline Schäfer fra Tyskland.

Referanser
----------

1. ↑  Flo Gymnastics - *Morgan Hurd On The Rise With 2020 Olympics In Sight*, besøkt 13. oktober 2017.
2. ↑  USA Gymnastics - *2014 Nastia Liukin Cup* Arkivert 21. desember 2018 hos Wayback Machine. besøkt 13. oktober 2017.
3. ↑  USA Gymnastics - *2014 P&G Championships - Women Day 2* Arkivert 21. desember 2018 hos Wayback Machine. besøkt 13. oktober 2017.
4. ↑  USA Gymnastics - *2015 P&G Championships - Women Day 2* Arkivert 21. desember 2018 hos Wayback Machine. besøkt 13.
 oktober 2017.
5. ↑  USA Gymnastics - *2016 P&G Championships - Women Day 2* Arkivert 21. desember 2018 hos Wayback Machine. besøkt 13. oktober 2017.
6. ↑  Flo Gymnastics - *2017 U.S. Classic – Seniors*, besøkt 13. oktober 2017.
7. ↑  USA Gymnasstics - *2017 P&G Championships - Women Day 2* Arkivert 1. oktober 2017 hos Wayback Machine. besøkt 13. oktober 2017
8. ↑  USA Gymnastics - *2017 P&G Championships - Women Day 2* Arkivert 1. oktober 2017 hos Wayback Machine. besøkt 13. oktober 2017.
9. ↑  USA Gymnastics - *USA Gymnastics names U.S. Women’s Team for 2017 World Championships* Arkivert 28. juni 2018 hos Wayback Machine. besøkt 13. oktober 2017.
10. ↑  Flo Gymnastics - *Meet The 2017 U.S. Women's World Championships Team*, besøkt 13. oktober 2017.
11. ↑  USA Gymnastics - *Comaneci, J.K. Rowling applaud Hurd as U.S. women end Worlds with pair of silvers* Arkivert 14. oktober 2017 hos Wayback Machine. besøkt 13. oktober 2017.

Eksterne lenker
---------------

* (en) Morgan Hurd – FIG Rediger på Wikidata

* (en) Morgan Hurd – FIG Rediger på Wikidata

* (en) Morgan Hurd – USA Gymnastics Rediger på Wikidata

* (en) Morgan Hurd – TheSports.org Rediger på Wikidata
* Profil hos The Gymternet